Alaska
Alaskan etelärannikolla on pitkä, lounaaseen työntyvä Alaskan niemimaa, jonka jatkeena voidaan pitää Aleuttien saariketjua, joka myös kuuluu Alaskaan. Alaskan niemimaa ja Aleuttien saaret erottavat Beringinmeren muusta Tyynestämerestä.
Northwest Angle
Northwest Angle ("Luoteiskulma") on alue Minnesotan osavaltiossa, Yhdysvalloissa. Sen erottaa Yhdysvaltain muista alueista Lake of the Woods -järvi, ja se on Alaskaa (ja eräitä 1800-luvulla rajanmäärityksessä tehtyjä virheitä) lukuun ottamatta Yhdysvaltain ainoa osa, joka ulottuu 49. leveyspiirin pohjoispuolelle. Northwest Angleen voi päästä maitse vain Kanadan kautta.